
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

264. Σύσταση παγίας προκαταβολής σε Υπηρεσία Εξωτε¬ 
ρικού του Υπουργείου Οικονομίας και Οικονομικών. 1 

265. Οργανισμός του Εμπορικού και Βιομηχανικού Επι¬ 
μελητηρίου Αθηνών. 2 

266. Αύξηση του μετοχικού κεφαλαίου του Ν.Π.Ι.Δ. «ΕΤΑΙ¬ 
ΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ 
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ. 3 

267. Τροποποίηση διατάξεων του Β.Δ. 2/16.5.1959 (Α' 

89) και του Π.Δ. 9/1989 (Α'3). 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 264 
Σύσταση παγίας προκαταβολής σε Υπηρεσία Εξωτερικού 
του Υπουργείου Οικονομίας και Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 46 παρ. 2, 3, 4, 5 και 6 του Ν. 2362/ 
27.11.1995 (ΦΕΚ247/τ.Α/1995) «Περί Δημοσίου Λογιστικού, 
Ελέγχου και Δαπανών του Κράτους και άλλες διατάξεις». 

β. Του άρθρου 27 του Ν. 2081/1992 (ΦΕΚ 154/τ.Α/ 
10.9.1992) «Ρύθμιση του θεσμού των Επιμελητηρίων, τρο¬ 
ποποίηση των διατάξεων του Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπόρων, 
βιοτεχνών και λοιπών επαγγελματιών και άλλες διατάξεις», 
όπως τροποποιήθηκε με το άρθρο 1 παρ. 2α του Ν. 2469/ 
1997 (ΦΕΚ38/τ.Α/14.3.1997) «Περιορισμοί και βελτίωση της 
αποτελεσματικότητας των κρατικών δαπανών και άλλες 
διατάξεις». 

γ. Του Π.Δ/τος 81/2002 (ΦΕΚ 57/τ.Α/2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

2. Την 1100383/1330/Α0006/31.10.2001 (ΦΕΚ 1485/τ.Β/ 
2001) κοινή απόφαση του Πρωθυπουργού και του Υπουρ¬ 
γού Οικονομικών «Καθορισμός αρμοδιοτήτων των Υφυ¬ 
πουργών Οικονομικών». 


3. Την από 15 Μάίου 2002 εισήγηση της Υπηρεσίας Δη¬ 
μοσιονομικού Ελέγχου του Υπουργείου. 

4. Το γεγονός ότι από τη σύσταση παγίας προκαταβολής 
στο Γ ραφείο Οικονομικού Συμβούλου στη Γ ενεύη προκαλεί- 
ται δαπάνη σε βάρος του Κρατικού Προϋπολογισμού το ύψος 
της οποίας δεν μπορεί επί του παρόντος να προσδιορισθεί. 

5. Τη γνωμοδότηση του Συμβουλίου της Επικράτειας με 
397/2002 ύστερα από πρόταση του Υπουργού και του Υφυ¬ 
πουργού Οικονομίας και Οικονομικών, αποφασίζουμε: 

Άρθρο 1 

Συνίσταται παγία προκαταβολή στο Γ ραφείο Οικονομι¬ 
κού Συμβούλου στη Μόνιμη Ελληνική Αντιπροσωπεία 
στους Διεθνείς Οργανισμούς στη Γενεύη, για την αντιμε¬ 
τώπιση των καθημερινών λειτουργικών δαπανών αυτού. 

Άρθρο 2 

Η διάταξη της παρ. 1 του άρθρου 44 του Π.Δ 178/2000 
(ΦΕΚ 165/τ.Α/14.7.2000) καταργείται. 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Οικονομίας και Οικονομικών αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 30 Σεπτεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι γπογρτοι 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΦΛΩΡΙΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 265 
Οργανισμός του Εμπορικού και Βιομηχανικού Επιμελητη¬ 
ρίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του Ν. 2503/97 "Διοίκηση, 
οργάνωση, στελέχωσητης Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις" (ΦΕΚ 
107/Α/97). 

2. Τις διατάξεις του άρθρου 3 παραγρ. 8 του Ν. 2081/92 
"Ρύθμιση του θεσμού των Επιμελητηρίων ... και άλλες δια¬ 
τάξεις" (ΦΕΚ 154/Α/92). 

3. Τις διατάξεις των άρθρων 77 παραγρ. 1,79παραγρ. 11 
και 169 του Ν. 2683/99 "Περί κυρώσεωςτου Κώδικα Κατα- 
στάσεως Δημοσίων Πολιτικών Διοικητικών Υπαλλήλων και 
Υπαλλήλων ΝΠΔΔ και άλλες διατάξεις" (ΦΕΚ 19/Α/99). 

4. Το Π.Δ. 27/96 "Συγχώνευση των Υπουργείων Τουρι¬ 
σμού, Βιομηχανίας - Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" (ΦΕΚ 19/Α/96). 

5. Το Π.Δ. 373/1995 "Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων τους" (ΦΕΚ 201/Α/95). 

6. Την 485/31.10.2001 απόφαση του Πρωθυπουργού και 
του Υπουργού Ανάπτυξης "Ανάθεση αρμοδιοτήτων στους 
Υφυπουργούς Ανάπτυξης" (ΦΕΚ 1484/Β/01). 

7. Την ΔΙΔΚ/Φ1/2/22875/31.10.2001 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης "Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης" (ΦΕΚ 1480/Β/01). 

8. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών "Καθορι¬ 
σμός αρμοδιοτήτων των Υφυπουργών Οικονομικών" (ΦΕΚ 
1485/Β/31.10.2001). 

9. Το άρθρο 29ατου Ν. 1558/85 "Κυβέρνηση και Κυβερνη¬ 
τικά Όργανα" (ΦΕΚ 137/Α/85), όπως προστέθηκε με το άρ¬ 
θρο 27του Ν. 2081/92 (ΦΕΚ 154/Α/92) και αντικαταστάθηκε 
με το άρθρο 1 παραγρ. 2α του Ν. 2469/97 (ΦΕΚ38/Α/97). 

10. Το γεγονός ότι από τις διατάξεις του παρόντος δια¬ 
τάγματος προκαλείται πρόσθετη δαπάνη συνολικού πο¬ 
σού Ευρώ 6.621 στον Κ.Α. 0238 σε βάρος του προϋπολογι¬ 
σμού του Εμπορικού και Βιομηχανικού Επιμελητηρίου 
Αθηνών, για το τρέχον έτος και για τα επόμενα έτη. 

11. Τις 526/2001 και 299/2002 γνωμοδοτήσεις του Συμ¬ 
βουλίου της Επικράτειας, με πρόταση των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Ανάπτυξης, αποφασίζουμε: 

ΜΕΡΟΣ ΠΡΩΤΟ 
Άρθρο 1 

Αποστολή του Εμπορικού και Βιομηχανικού Επιμελητη¬ 
ρίου Αθηνών 

1. Το Εμπορικό και Βιομηχανικό Επιμελητήριο Αθηνών, 
ΝΠΔΔ, αποτελεί υποχρεωτική, αυτοτελή και ανεξάρτητη 
ένωση φυσικών και νομικών προσώπων, που ασκούν εμπο¬ 
ρική, βιομηχανική, κτλ δραστηριότητα στην περιφέρεια 
των Αθηνών και τελεί υπότηνεποπτείατου Υπουργού Ανά¬ 
πτυξης. 

2. Σκοπός του Εμπορικού και Βιομηχανικού Επιμελητηρί¬ 
ου Αθηνών, είναι η προστασία και ανάπτυξη του εμπορίου 
και της βιομηχανίας, στην περιφέρειά του, μέσα στα πλαί¬ 
σια των συμφερόντων της εθνικής οικονομίας, ως και η εν 
γένει οικονομική πρόοδος αυτής. Η παροχή γνωμοδοτικών 
εισηγήσεων για κάθε θέμα οικονομικού περιεχομένου στην 
πολιτεία, με γνώμονα πάντοτε την οικονομική ανάπτυξη 
της περιφέρειάςτου και την εξυπηρέτηση του γενικότερου 
συμφέροντος της εθνικής οικονομίας. Επίσης η παροχή 
γνωμοδοτικών εισηγήσεων και πληροφοριών για κάθε θέ¬ 
μα οικονομικού περιεχομένου προς τα μέλη του και κάθε 
ενδιαφερόμενο. 


ΜΕΡΟΣ ΔΕΥΤΕΡΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 2 

Διάρθρωση Υπηρεσιών 

Οι Υπηρεσίες του Εμπορικού και Βιομηχανικού Επιμελη¬ 
τηρίου Αθηνών, διαρθρώνονται ως εξής: 

ΓΕΝΙΚΗ ΔΙΕΥΘΥΝΣΗ 

Α. ΔΙΕΥΘΥΝΣΗ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ 

-Τμήμα Εμπορίου 

- Τμήμα Βιομηχανίας 

- Τμήμα Εξυπηρέτησης Μελών και Παροχής Υπηρεσιών 

- Τμήμα Δημοσίων Σχέσεων και Εκδόσεων 

Β. ΔΙΕΥΘΥΝΣΗ ΔΙΕΘΝΩΝ ΕΜΠΟΡΙΚΩΝ ΣΧΕΣΕΩΝ 

- Τμήμα Διεθνών Σχέσεων 

- Τμήμα Ευρωπαϊκών Υποθέσεων 

- Τμήμα Προγραμμάτων και Κατάρτισης 

- Τμήμα Διαιτησιών 

Γ. ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

- Τμήμα Διοίκησης Προσωπικού 

- Τμήμα Οικονομικής Διοίκησης 

- Τμήμα Προμηθειών 

- Τμήμα Οργάνων Διοίκησης 

-Τμήμα Ταμείου 

Δ. ΔΙΕΥΘΥΝΣΗ ΜΗΤΡΩΩΝ ΚΑΙ ΑΝΑΠΤΥΞΗΣ ΠΛΗΡΟΦΟ¬ 
ΡΙΑΚΩΝ ΣΥΣΤΗΜΑΤΩΝ 

-Τμήμα Μητρώου 

- Τμήμα Ειδικών Μητρώων 

- Τμήμα Ανάπτυξης και Υποστήριξης Πληροφοριακών 
Συστημάτων 

Ε. ΑΥΤΟΤΕΛΕΣ ΓΡΑΦΕΙΟ (υπαγόμενο στον Πρόεδροτου 
Δ.Σ.) 

- Γραφείο Τύπου. 

Αρθρο 3 

Αρμοδιότητες των Υπηρεσιών του Ε.Β. Ε.Α. 

ΓΕΝΙΚΗ ΔΙΕΥΘΥΝΣΗ 

Οι αρμοδιότητες της Γ ενικής Διεύθυνσης είναι οι εξής: 

- Ο προγραμματισμός των δραστηριοτήτων και ο συντο¬ 
νισμός της λειτουργίας των οργανικών μονάδων. 

- Η αξιολόγηση της ποιότητας των παραγομένων διοικη¬ 
τικών αποτελεσμάτων και η διατύπωση εναλλακτικών προ¬ 
τάσεων και εισηγήσεων προς τα υπερκείμενα όργανα. 

- Η αξιολόγηση των Διευθυντών και λοιπών Προϊσταμέ¬ 
νων οργανικών μονάδων, καθώς και η αξιοποίηση του υπη- 
ρετούντος προσωπικού. 

- Η προσυπογραφή των εγγράφων που υπογράφονται 
από τα υπερκείμενα όργανα και η άσκηση οποιουδήποτε 
άλλου καθήκοντος ανατεθεί από τα όργανα αυτά. 

Α. ΔΙΕΥΘΥΝΣΗ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ 

Στην αρμοδιότητα της Διεύθυνσης Εμπορίου και Βιομη¬ 
χανίας, ανήκουν τα παρακάτω θέματα, κατανεμόμενα με¬ 
ταξύ των τμημάτων ως εξής: 

α) Τμήμα Εμπορίου 

Στην αρμοδιότητα του Τμήματος αυτού υπάγονται: 

- Η μελέτη και παρακολούθηση των κειμένων διατάξεων, 
που αφορούν στο εσωτερικό εμπόριο και τις υπηρεσίες. 

- Η παρακολούθηση και μελέτη των περιοχών εγκατά¬ 
στασης και συγκέντρωσης εμπορικών επιχειρήσεων και η 
υποβολή προτάσεων για τη δημιουργία νέων εμπορικών 
κέντρων. 

- Η παρακολούθηση της κίνησης στο Χρηματιστήριο 
Αξιών και του Χρηματιστηρίου Παραγώγων. 

- Η μελέτη των στοιχείων των εμπορικών επιχειρήσεων, 
κατά κατηγορία ειδών. 

- Η μελέτη των στοιχείων των επιχειρήσεων παροχής 
υπηρεσιών κατ’ είδος υπηρεσιών. 

- Η μελέτη και επεξεργασία των στοιχείων των εμπορευ- 
ομένων από τις επιχειρήσεις ειδών, των ποσοτήτων διάθε¬ 
σης κατ’ είδος εγχωρίων ειδών, καθώς και των τιμών διά¬ 
θεσης αυτών. 

- Η παρακολούθηση του έργου των Επιτροπών της Ευρω¬ 
παϊκής Συνομοσπονδίας Εμπορίου (ΕυΠΟΘΟΜΜΕΠΟΕ). 

- Η παρακολούθηση και συγκρότηση ειδικών φακέλων για 
όλα τα θέματα που αφορούν το εμπόριο, τις εμπορικές επι¬ 
χειρήσεις και τις επιχειρήσεις παροχής υπηρεσιών. 

- Ο χειρισμός όλων των θεμάτων του εμπορίου και των 
υπηρεσιών, η υποβολήπροτάσεωνγιατηνοργάνωσήτους, 
καθώς και η χορήγηση στοιχείων και η παροχή πληροφο¬ 
ριών στους ενδιαφερομένους. 

- Η υποβοήθηση του έργου του Εμπορικού Τμήματοςτου 
Επιμελητηρίου. 

- Η υποβοήθηση του έργου των Επιτροπώντου Ε.Β.Ε.Α. που 
σχετίζονται με θέματα εσωτερικού εμπορίου και υπηρεσιών. 

- Η λειτουργία του Γραφείου Ανέργων και Επιχειρήσεων. 

- Η μελέτη και επεξεργασία των στοιχείων των εισαγομένων 
ειδών κατά χώρα προέλευσης, είδος, ποσότητα και αξία. 

- Η ενημέρωση των ενδιαφερομένων για τις ανακοινώ¬ 
σεις, ζητήσεις, προσφορές και διαγωνισμούς οίκων και ορ¬ 
γανισμών του εξωτερικού και εσωτερικού. 

- Η διεκπεραίωση κάθε εργασίας σχετικής με την εισα¬ 
γωγή εμπορευμάτων. 

β) Τμήμα Βιομηχανίας 

Στην αρμοδιότητα του Τμήματος αυτού υπάγονται: 

- Η μελέτη και παρακολούθηση των κειμένων διατάξεων 
και υποβολή προτάσεων για την ανάπτυξη και την προστα¬ 
σία της βιομηχανίας. 

- Η παρακολούθηση και μελέτη των εγκαταστάσεων, της 
λειτουργίας και εξέλιξης των βιομηχανικών μονάδων, κα¬ 
θώς και της πορείαςτων βιομηχανικών επενδύσεων και της 
πιστοδότησης της βιομηχανίας. 

- Η μελέτη των βιομηχανικών επιχειρήσεων κατά κλάδους 
μεταποίησης, καθώς και η επεξεργασία των στοιχείων των 
μεταποιητικών επιχειρήσεων και των παραγομένων προϊό¬ 
ντων. 

- Η σύνταξη μελέτης για κάθε θέμα βιομηχανίας, που 
αφορά στην άσκηση του γνωμοδοτικού έργου του Επιμε¬ 
λητηρίου. 

- Η παρακολούθηση και μελέτη των περιοχών εγκατά¬ 
στασης και συγκέντρωσης των βιομηχανικών επιχειρήσε¬ 
ων και η υποβολή προτάσεων για τη δημιουργία νέων βιο¬ 
μηχανικών περιοχών. 

- Η τήρηση του Βιομηχανικού Μητρώου των μελών του. 

- Η παρακολούθηση των εκδηλώσεων Επιχειρηματικών 
συναντήσεων μεταξύ χωρών για επίτευξη συνεργασιών 
(ΕυΒΟΡΑΒΤΕΝΑΒΙΑΤ) και Επιχειρηματικών συναντήσεων 
μεταξύ Κοινοτικών και Μεσογειακών χωρών (ΜΕΟΡΑΒΤΕ- 
ΝΑΠΙΑΤ). 

- Η ενημέρωση για τις ζητήσεις ελληνικών προϊόντων. 

- Η μελέτη θεμάτων νομισματικής και πιστωτικής πολιτι¬ 
κής, ως και θεμάτων φορολογικής, αγορανομικής και δα¬ 
σμολογικής πολιτικής. 

- Η παρακολούθηση και συγκρότηση ειδικών φακέλων 
για όλα τα θέματα που ενδιαφέρουν άμεσα ή έμμεσα τις 
βιομηχανικές επιχειρήσεις. 

- Η υποβοήθηση του έργου του Βιομηχανικού Τμήματος 
του Επιμελητηρίου. 


- Η υποβοήθηση του έργου των Επιτροπώντου Ε.Β.Ε.Α. 
που σχετίζονται με θέματα βιομηχανίας. 

γ) Τμήμα Εξυπηρέτησης Μελών και Παροχής Υπηρεσιών 

Στην αρμοδιότητα του Τμήματος αυτού υπάγονται: 

- Η καταγραφή όλων των γραφειοκρατικών διαδικασιών 
στις οποίες υπόκεινται οι επιχειρήσεις - μέλη ή και οι νεοϊ- 
δρυόμενες επιχειρήσεις. 

- Η συνεργασία με το Τμήμα Δημοσίων Σχέσεων και Εκ¬ 
δόσεων για έκδοση ειδικών κατά περίπτωση ενημερωτικών 
φυλλαδίων. 

- Η ανάληψη αρμοδιοτήτων και η ευθύνη διεκπεραίωσης, 
μέσω του γραφείου αποκλειστικής αρμοδιότητας (οπθ 
εΐορ εάορ), γραφειοκρατικών διαδικασιών που οι επιχειρή¬ 
σεις - μέλη ή και οι νεοϊδρυόμενες έχουν ανάγκη από δη¬ 
μόσιες υπηρεσίες. 

- Η παροχή συμβουλευτικών υπηρεσιών, μέσω του γρα¬ 
φείου "5.0.3. Επιχειρήσεις", στις επιχειρήσεις εκείνες (κυ¬ 
ρίως μικρού μεγέθους) που αντιμετωπίζουν σημαντικά 
προβλήματα ή βρίσκονται σε περίοδο κρίσης, τόσο σε θέ¬ 
ματα οικονομικά όσο και φορολογικά και νομικά. 

δ) Τμήμα Δημοσίων Σχέσεων και Εκδόσεων 

Στην αρμοδιότητα του Τμήματος αυτού υπάγονται: 

- Η επιμέλεια των εκδόσεων του Επιμελητηρίου καιη απο¬ 
στολή αυτών στα μέλη του και τους Οργανισμούς του εσω¬ 
τερικού και εξωτερικού. 

- Η επιμέλεια για την οργάνωση των εκδηλώσεων του Επι¬ 
μελητηρίου, της υποδοχής και φιλοξενίας των ξένων Απο¬ 
στολών και η διεκπεραίωση των διαδικασιών για τη μετάβα¬ 
ση αντιπροσωπειών του Επιμελητηρίου στο εξωτερικό. 

- Η επιμέλεια για την παραχώρηση της χρήσεως των αι¬ 
θουσών συνεδριάσεων. 

- Η λειτουργία της βιβλιοθήκης του Επιμελητηρίου και 
του εμπλουτισμού της. 

Β. ΔΙΕΥΘΥΝΣΗ ΔΙΕΘΝΩΝ ΕΜΠΟΡΙΚΩΝ ΣΧΕΣΕΩΝ 

Στην αρμοδιότητα της Διεύθυνσης Διεθνών Εμπορικών 
Σχέσεων, ανήκουν τα παρακάτω θέματα, κατανεμόμενα 
μεταξύ των τμημάτων ως εξής: 

α) Τμήμα Διεθνών Σχέσεων 

Στην αρμοδιότητα του Τμήματος αυτού υπάγονται: 

- Η μελέτη και παρακολούθηση των διατάξεων που αφο¬ 
ρούν στο εξαγωγικό εμπόριο, καθώς και των διακρατικών 
συμβάσεων και συμφωνιών. 

- Η παρακολούθηση των κινήτρων για την προώθηση των 
εξαγωγών. 

- Η έρευνα των αγορών του εξωτερικού και η συλλογή 
στοιχείων ζήτησης και προσφοράς προϊόντων. 

- Η επαφή με τα Επιμελητήρια ξένων χωρών με σκοπό τη 
διερεύνηση των δυνατοτήτων εξαγωγών. 

- Η συλλογή πληροφοριών και διαφημιστικών εντύπων 
για τις διεθνείς εμπορικές εκθέσεις. 

- Η μελέτη των στοιχείων των εξαγωγικών επιχειρήσεων, 
κατ’ εξαγόμενο είδος και χώρα διάθεσης αυτού. 

- Η μελέτη και επεξεργασία των στοιχείων των εξαγομέ¬ 
νων ειδών κατά χώρα διάθεσης, είδος, ποσότητα και αξία. 

- Η οργάνωση και η υποβοήθηση του έργου των ελληνι¬ 
κών και ξένων Επιμελητηριακών Αποστολών. 

- Η χορήγηση πιστοποιητικών καταγωγής και προέλευ¬ 
σης εμπορευμάτων. 

- Η διεκπεραίωση κάθε εργασίας σχετικής με την εξαγω¬ 
γή εμπορευμάτων. 

- Η διεκπεραίωση κάθε θέματος των δελτίων προσωρινής 
εξαγωγής και επανεισαγωγής εμπορευμάτων (ΘΑΒΝΕΤ ΑΤΑ). 

- Ο χειρισμός όλων των θεμάτων του εξαγωγικού εμπο¬ 
ρίου, η υποβολή προτάσεων για την ανάπτυξή του, καθώς 

και η χορήγηση στοιχείων και η παροχή πληροφοριών 
στους ενδιαφερομένους. 

- Η συγκέντρωση και επεξεργασία της ύλης που απαιτεί¬ 
ται για την έκδοση ενημερωτικών φυλλαδίων για τις οικο¬ 
νομίες των διαφόρων χωρών, που ενδιαφέρουν άμεσα τα 
μέλη του Ε.Β.Ε.Α. 

- Η υποβοήθηση του έργου του Εξαγωγικού Τμήματος 
του Επιμελητηρίου. 

- Η διεκπεραίωση του έργου των Τμημάτων, που συστή- 
νονται από τη Διοίκηση, για την παρακολούθηση και ανά¬ 
πτυξη των εμπορικών σχέσεων κατά χώρα. 

- Η παρακολούθηση όλων των θεμάτων του διεθνούς 
εμπορίου και των διεθνών οικονομικών σχέσεων. 

- Η παρακολούθηση των σχέσεων με τους διεθνείς αλλά 
και τους εθνικούς οργανισμούς, που ενδιαφέρουν άμεσα 
τις ελληνικές εξαγωγικές επιχειρήσεις. 

- Η γραμματειακή υποστήριξη του ΟΣΕΠ. 

- Η παρακολούθηση του έργου του Διαβαλκανικού Πα- 
ραευξείνιου Κέντρου (ΔΙΠΕΚ). 

β) Τμήμα Ευρωπαϊκών Υποθέσεων 

Στην αρμοδιότητα του Τμήματος αυτού υπάγονται: 

- Η παρακολούθηση και καταγραφή των θεσμικών μετα¬ 
βολών της Ευρωπαϊκής Ένωσης και η συσχέτιση αυτών με 
τους αντίστοιχους θεσμούς που ισχύουν στην Ελλάδα. 

- Η παρακολούθηση της κοινοτικής εμπορικής πολιτικής, 
καθώς καιτης δομήςτου νομικοοικονομικού κοινοτικού κα¬ 
θεστώτος, που επηρεάζει την παραγωγή, μεταποίηση και 
διακίνηση των αγαθών. 

- Η παρακολούθηση των εκδόσεων, των ανακοινώσεων 
και των οδηγιών του Γραφείου των Ευρωπαϊκών Κοινοτή¬ 
των στην Ελλάδα. 

- Η συνεργασία με το Γ ραφείο της Κ.Ε.Ε. στην αλλοδαπή. 

- Η επιμέλεια της προπαρασκευής του έργου για τη συμ¬ 
μετοχή του Επιμελητηρίου σε διεθνή συνέδρια και η μέρι¬ 
μνα για την οργάνωση διεθνών συνεδρίων στην Ελλάδα. 

- Σχέσεις με τις αρμόδιες υπηρεσίες της Ευρωπαϊκής 
Επιτροπής. 

- Η παρακολούθηση των σχέσεων του Ε.Β.Ε.Α. μετά Ευ- 
ρωεπιμελητήρια (ΕυΐΌοάαπιόΐΌδ), καθώς και των ομάδων 
εργασίας που η Κεντρική Ένωση Επιμελητηρίων (Κ.Ε.Ε.) 
έχει συστήσει, κατ’ αντιστοιχία ανάλογων ομάδων εργα¬ 
σίας των Ευρωεπιμελητηρίων. 

- Η λειτουργία της Ευρωθυρίδας του Ε.Β.Ε.Α., αλλά και 
των υποχρεώσεων προς την Ευρωπαϊκή Επιτροπή που 
απορρέουν από τη σύμβαση για την Ευρωθυρίδα. 

γ) Τμήμα Προγραμμάτων και Κατάρτισης 

Στην αρμοδιότητα του Τμήματος αυτού υπάγονται: 

- Η παρακολούθηση των κοινοτικών και μη Κοινοτικών 
προγραμμάτων (εκτός αυτών που αφορούν σε νέες τεχνο¬ 
λογίες πληροφορικής), που παρουσιάζουν ενδιαφέρον για 
τις επιχειρήσεις - μέλη του Ε.Β.Ε.Α. Για τα προγράμματα 
αυτά ετοιμάζει ειδικά ενημερωτικά σημειώματα στα οποία 
περιγράφονται συνοπτικά τα βασικά σημεία και οι αναγκαί¬ 
ες πληροφορίες για κάθε πρόγραμμα. 

- Η παρακολούθηση όλων των προγραμμάτων (εκτός αυ¬ 
τών που αφορούν σε νέες τεχνολογίες πληροφορικής), 
που μπορεί να ενδιαφέρουν το ίδιο το Ε.Β.Ε.Α. προκειμέ- 
νου να συμμετέχει σε αυτά ως φορέας υλοποίησης. Για 
όσα από αυτά κρίνεται σκόπιμη η συμμετοχή του Επιμελη¬ 
τηρίου, το Τμήμα έχει την ευθύνη: 

- Της αναζήτησης και διαπραγμάτευσης με πιθανούς άλ¬ 
λους εταίρους, στην Ελλάδα ή το εξωτερικό. 

- Του σχεδιασμού, κατάρτισης και συγγραφής της πρό¬ 
τασης. 


- Της παρακολούθησης και υλοποίησης της πρότασης σε 
περίπτωση που η πρόταση τελικά επιλέγεται. 

- Ο επιτελικός σχεδιασμός και ο συντονισμός των δρα¬ 
στηριοτήτων του ΕΒΕΑ σε θέματα επαγγελματικής εκπαί¬ 
δευσης και κατάρτισης και η παρακολούθηση των εξελίξε¬ 
ων στην αγορά εργασίας. 

- Το Τμήμα σε συνεργασία με την ΕΤΑΠ εκπονείτο στρα¬ 
τηγικό πρόγραμμα της δράσης του Ε.Β.Ε.Α. στους τομείς 
της επαγγελματικής εκπαίδευσης και κατάρτισης. 

- Ο χειρισμός όλων των θεμάτων που αφορούν στην πι¬ 
στοποίηση Επαγγελματικής Επάρκειας. 

δ) Τμήμα Διαιτησιών 

Στην αρμοδιότητα του Τμήματος αυτού υπάγονται: 

- Ο χειρισμός κάθε θέματος που ανάγεται στις διαιτησίες 
του Ε.Β.Ε. Αθηνών, σύμφωνα με τα οριζόμενα από το Π.Δ. 
31/12.1.1979. 

- Η διεξαγωγή πραγματογνωμοσυνών, σύμφωνα με τις 
κείμενες διατάξεις. 

- Η μεσολάβηση για την επίλυση των εμπορικών διαφο¬ 
ρών και η σύνταξη ων πρακτικών συμβιβασμού, ή συμβά¬ 
σεων που συνάπτονται κατά τη διάρκειά του. 

- Η σύνταξη καταλόγου τακτικών πραγματογνωμόνων και 
η τήρηση βιβλίων κίνησης των πραγματογνωμοσυνών. 

- Η οργάνωση και λειτουργία της Νομικής Βιβλιοθήκης. 

- Η προμήθεια των ΦΕΚ που αφορούντους Νόμους, Π.Δ. 
και Υπουργικές Αποφάσεις, η ταξινόμηση και η διανομή 
τους στις Υπηρεσίες του Ε.Β.Ε.Α. 

Γ. ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα της Διεύθυνσης Διοικητικού - Οικονο¬ 
μικού, ανήκουν τα παρακάτω θέματα, κατανεμόμενα μετα¬ 
ξύ των τμημάτων ως εξής: 

α) Τμήμα Διοίκησης Προσωπικού 

Στην αρμοδιότητα του Τμήματος αυτού υπάγονται: 

- Ο χειρισμός όλων των θεμάτων υπηρεσιακής κατάστα¬ 
σης του προσωπικού. 

- Η συγκέντρωση και επεξεργασία στοιχείων για τη διάρ¬ 
θρωση και τις υπηρεσιακές μεταβολές του προσωπικού. 

- Η εκπαίδευση και επιμόρφωση του προσωπικού, σε θέ¬ 
ματα εκμάθησης ξένων γλωσσών, χρήσης Η/Υ σε θέματα 
Εμπορίου, Βιομηχανίας, θέματα Ε.Ε., κοινοτικών προ¬ 
γραμμάτων, κλπ. και γενικότερα θέματα που απασχολούν 
τις παραγωγικές τάξεις. 

- Η βεβαίωση υπάτου Προϊσταμένου του Τμήματος στης 
ακρίβειας αντιγράφων ή φωτοτυπιών, των οποιωνδήποτε 
εγγράφων και γενικά δικαιολογητικών και βεβαίωση γνήσι¬ 
ου υπογραφής. 

- Η τήρηση πρωτοκόλλου και αρχείου εισερχομένων και 
εξερχόμενων εγγράφων, καθώς και του εμπιστευτικού 
πρωτοκόλλου. 

- Ο χαρακτηρισμός και παράδοση των εισερχομένων εγ¬ 
γράφων στις Διευθύνσεις και τα Τμήματα. 

- Η διακίνηση και διεκπεραίωση κάθε εγγράφου και η μέ¬ 
ριμνα για την αναπαραγωγή εγγράφων. 

β) Τμήμα Οικονομικής Διοίκησης 

Στην αρμοδιότητα του Τμήματος αυτού υπάγονται: 

- Η κατάρτιση και εκτέλεση του προϋπολογισμού του Επι¬ 
μελητηρίου. 

- Η κατάρτιση του Απολογισμού του Επιμελητηρίου. 

- Η πραγματοποίηση κάθε δαπάνης, καθώς και η εκκαθάρι¬ 
ση των αποδοχών και γενικά των αποζημιώσεων προσωπικού. 

- Η είσπραξη κάθε εσόδου. 

- Γενικότερα η διπλογραφική λογιστική παρακολούθηση 
όλων των οικονομικών πράξεων του Επιμελητηρίου. 

γ) Τμήμα Προμηθειών 

Στην αρμοδιότητα του Τμήματος αυτού υπάγονται: 

- Η προμήθεια, επισκευή και συντήρηση των περιουσια¬ 
κών στοιχείων. 

- Η παραλαβή έργων και υλικών, καθώς και η καταγραφή, 
διαχείριση, διασφάλιση και απογραφή των περιουσιακών 
στοιχείων. 

- Η στέγαση και η σωστή αξιοποίηση των χώρων στέγα¬ 
σης και των ακινήτων του Επιμελητηρίου, καθώς και την κα¬ 
λή χρήση των επίπλων και σκευών. 

- Η φύλαξη και ο καθαρισμός του κτιρίου. 

δ) Τμήμα Οργάνων Διοίκησης 

Στην αρμοδιότητα του Τμήματος αυτού υπάγονται: 

- Η συγκέντρωση των στοιχείων που χρειάζονται για τη λή¬ 
ψη αποφάσεων από τη Διοίκηση, η προετοιμασία των θεμά¬ 
των ημερήσιας διάταξης και η μέριμνα για την πρόσκληση 
των μελώντων οργάνων Διοίκησης του Επιμελητηρίου. 

- Η διενέργεια εκλογών για την ανάδειξη των μελών της Δι¬ 
οικητικής Επιτροπής και των Τμημάτων του Επιμελητηρίου. 

- Η τήρηση βιβλίου μελών της Διοίκησης. 

- Η τήρηση βιβλίου Επιτροπών και Συμβουλίων που μετέ¬ 
χουν μέλη της Διοίκησης και του Ε.Β.Ε.Α. 

- Η διεκπεραίωση των εργασιώντων Γραφείωντων μελών 
τηςΔ.Ε. και του Γενικού Διευθυντού. 

- Ο χειρισμός κάθε θέματοςπου αφορά τις αρμοδιότητες 
των οργάνων Διοίκησης και η τήρηση αρχείου και ευρετη¬ 
ρίου των θεμάτων αυτών. 

- Ο συντονισμός για την επικοινωνία και επαφή των εκ¬ 
προσώπων του Ε.Β.Ε.Α., σε διάφορες Επιτροπές, Ομάδες 
Εργασίας και Διοικητικά Συμβούλια, με τη Διοίκηση και τις 
αρμόδιες υπηρεσίες του Επιμελητηρίου. 

- Η λήψη από τους εκάστοτε οριζόμενους ως εκπροσώ¬ 
πους, σύντομης έκθεσης, καθώς και συνοπτικού απολογι¬ 
σμού της ετήσιας δραστηριότητας του οργάνου, στο οποίο 
εκπροσωπούντο Ε.Β.Ε.Α. 

ε) Τμήμα Ταμείου 

Στην αρμοδιότητα του Τμήματος αυτού υπάγονται: 

- Η έκδοση αποδείξεων εισπράξεων τελών και λοιπών δι¬ 
καιωμάτων και η τήρηση αρχείου των αποδείξεων αυτού. 

- Η είσπραξη κάθε είδους εσόδων, και η πληρωμή κάθε 
υποχρέωσης. 

- Η διαχείριση πάγιας προκαταβολής για την αντιμετώπι¬ 
ση εκτάκτων αναγκών καιητήρηση βιβλίου διαχείρισηςτης 
πάγιας προκαταβολής. 

- Η τήρηση βιβλίου Ταμείου, σύμφωνα μετις κείμενες δια¬ 
τάξεις. 

Δ. ΔΙΕΥΘΥΝΣΗ ΜΗΤΡΩΩΝ ΚΑΙ ΑΝΑΠΤΥΞΗΣ ΠΛΗΡΟΦΟ¬ 
ΡΙΑΚΩΝ ΣΥΣΤΗΜΑΤΩΝ 

Στην αρμοδιότητα της Διεύθυνσης Μητρώων και Ανάπτυξης 
Πληροφοριακών Συστημάτων, ανήκουντα παρακάτω θέματα, 
κατανεμόμενα μεταξύ των τμημάτων ως εξής: 

α) Τμήμα Μητρώου 

Στην αρμοδιότητα του Τμήματος αυτού υπάγονται: 

- Η τήρηση Μητρώων μελών του Επιμελητηρίου, των ευ¬ 
ρετηρίων επωνυμιών και των διακριτικών τίτλων των επιχει¬ 
ρήσεων. 

- Η έρευνα και η συγκέντρωση στοιχείων μεταβολών των 
επιχειρήσεων-μελών. 

- Ο προέλεγχος επωνυμιών και διακριτικών τίτλων. 

- Η έκδοση πιστοποιητικών εγγραφής και βεβαιώσεων 
ταμειακής ενημερότητας των μελών. 

- Η παρακολούθηση των ταμειακών υποχρεώσεων των 
μελών. 

- Η έκδοση εντολών είσπραξης συνδρομών, δικαιωμάτων 
καταχώρισης επωνυμιών και έκδοσης πιστοποιητικών. 

- Η αποστολή, ανά τακτά χρονικά διαστήματα, ειδοποιή¬ 


σεων στα μέλη του Επιμελητηρίου για την προσκόμιση 
στοιχείων ενημέρωσης των Μητρώων. 

- Η συγκέντρωση όλων των στοιχείων που αφορούν τις επι¬ 
χειρήσεις - μέλη και είναι απαραίτητα για τη διαρκή ενημέρω¬ 
ση καιεμπλουτισμότηςΤράπεζας Πληροφοριών έτσι ώστε να 
καταστείπραγματικόεργαλείοανάλυσηςτωνεξελίξεωντόσο 
της επιχειρησιακής δραστηριότητας του Ε.Β.Ε.Α. όσο και της 
πορείας της εθνικής οικονομίας στο σύνολό της. 

- Η βεβαίωση των συνδρομών και η μέριμνα για την εί¬ 
σπραξή τους. 

- Η σύνταξη εκλογικών καταλόγων για τη διενέργεια αρ¬ 
χαιρεσιών ανάδειξηςτων μελώντου Διοικητικού Συμβουλί¬ 
ου, η διεκπεραίωση κάθε σχετικής εργασίας και η διεξα¬ 
γωγή εκλογών 

β) Τμήμα Ειδικών Μητρώων 

Στην αρμοδιότητα του Τμήματος αυτού υπάγονται: 

- Η τήρηση του Ειδικού Μητρώου Εξαγωγέων, ευρετηρί¬ 
ου εξαγωγικών επιχειρήσεων και βιβλίου παρακολούθη¬ 
σης των εγγυητικών επιστολών των εξαγωγικών επιχειρή¬ 
σεων της περιφέρειας του. 

- Η τήρηση Μητρώου Εμπορικών Αντιπροσώπων εισαγω¬ 
γής - εξαγωγής και ευρετηρίου αυτώντης περιφερείας του. 

- Η παραλαβή των δικαιολογητικών εγγραφής στο Ειδικό 
Μητρώο Εξαγωγέων και των δικαιολογητικών έκδοσης 
αδειών Εμπορικών Αντιπροσώπων εισαγωγής - εξαγωγής 
της περιφερείας του. 

- Η ανανέωσητωνεξαγωγικώνεπωνυμιώντηςπεριφερεί- 
αςτου. 

- Η παραλαβή και επιστροφή των εγγυητικών επιστολών 
εξαγωγέων. 

- Η έκδοση πιστοποιητικών εγγραφής στο Ειδικό Μητρώο 
Εξαγωγέων για τις επιχειρήσεις της περιφερείας του που 
δεν είναι μέλη του Ε.Β.Ε.Α. καθώς και βεβαιώσεων για την 
κατάθεση εγγυητικών επιστολών. 

- Η έκδοση εντολών είσπραξης τελών για την έκδοση πι¬ 
στοποιητικών. 

- Η συγκέντρωση όλων των στοιχείων που αφορούν τις 
εξαγωγικές επιχειρήσεις που είναι απαραίτητα για την ανά¬ 
πτυξη Τράπεζας Πληροφοριών. 

- Η προετοιμασία για την ανάληψη του έργου τήρησης 
του Εμπορικού Μητρώου και στη συνέχεια η τήρησή του. 

γ) Τμήμα Ανάπτυξης και Υποστήριξης Πληροφοριακών 
Συστημάτων 

Στην αρμοδιότητα του Τμήματος αυτού υπάγονται: 

- Η πλήρης κάλυψη των μηχανογραφικών αναγκώντου Επι¬ 
μελητηρίου από πλευράς ανάλυσης, σχεδίασης, προγραμ¬ 
ματισμού, τεκμηρίωσης, υλοποίησης των εφαρμογών του. 

- Η εγκατάσταση λογισμικού και η υποστήριξη του υπο¬ 
λογιστικών συστημάτων του Επιμελητηρίου. 

- Η υποστήριξη του εγκατεστημένου υλικού και η συντή¬ 
ρηση συστημάτων. 

- Η ανάπτυξη καιλειτουργίατηςΤράπεζας Πληροφοριών 
για τα Βαλκάνιατου συστήματος Ηλεκτρονικής διακίνησης 
συναλλαγών επιχειρήσεων (ΟΕΕΑΡΙΝΟ ΗΟΙΙ5Ε),του Κόμ¬ 
βου του ΕΒΕΑ στο διεθνές διαδίκτυο (ΙΝΤΕΡΝΕΤ), του δι¬ 
κτύου διασύνδεσης Ευρωπαϊκών Εμπορικών Μητρώων 
(ΕΒΡ) και της σύνδεσης με λοιπές Τράπεζες Πληροφο¬ 
ριών, προκειμένου να αντληθούν στοιχεία (πληροφορίες) 
που ενδιαφέρουν τα μέλη του Ε.Β.Ε.Α., αλλά και κάθετης 
τεχνολογίας που θα υποβοηθήσει το έργο του Ε.Β.Ε.Α. και 
κατ’ επέκταση και των μελώντου. 

- Ηπαρακολούθησητων κοινοτικών και μη Κοινοτικώνπρο- 
γραμμάτων που αφορούν τις νέες τεχνολογίες της πληρο¬ 
φοριακής και η υποβολή σχετικών προτάσεων - εισηγήσεων 
στη Διοίκηση του Επιμελητηρίου για συμμετοχή σ’ αυτά. 




4498 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ε. ΑΥΤΟΤΕΛΕΣ ΓΡΑΦΕΙΟ (υπαγόμενο στον Πρόεδρο του 
Δ.Σ.) 

Γραφείο Τύπου 

Στην αρμοδιότητατου Γραφείου αυτού περιλαμβάνονται 
τα παρακάτω θέματα: 

- Η πληροφόρηση των μέσων ενημέρωσης για τις δρα¬ 
στηριότητες του Επιμελητηρίου. 

- Η κάλυψη γεγονότων και εκδηλώσεων γενικού ενδιαφέ¬ 
ροντος του Επιμελητηρίου. 

- Η παρακολούθηση, επισήμανση και συλλογή ειδήσεων 
και δημοσιευμάτων, που αφορούν δραστηριότητες του 
Επιμελητηρίου. 

- Η παροχή πληροφοριών και διευκολύνσεων στους Έλλη¬ 
νες και ξένους δημοσιογράφους και στους αντιπροσώπους 
ξένων κρατών, σχετικά με το έργο του Επιμελητηρίου. 

ΜΕΡΟΣ ΤΡΙΤΟ 
ΠΡΟΣΩΠΙΚΟ 
Άρθρο 4 

Διάρθρωση θέσεων μόνιμου προσωπικού 

Οι θέσεις του μόνιμου προσωπικού κατά κατηγορίες και 
κλάδους κατατάσσονται ως εξής: 

1. ΚΑΤΗΓΟΡΙΑ ΠΕ 

• Κλάδος ΠΕ Διοικητικού - Οικονομικού, θέσεις εξήντα 
επτά (67) έκτων οποίων: 

- Θέση μία (1) στο βαθμό του Γενικού Διευθυντή 

- Θέσεις τρεις (3) στο βαθμό του Διευθυντή 

- Οι λοιπές θέσεις στους βαθμούς Δ' - Α'. 

• Κλάδος ΠΕ Πληροφορικής, θέσεις δέκα (10). 

• Πέραν των ανωτέρω θέσεων ορίζεται μία (1) θέση με 
βαθμό Διευθυντή, εκτός βαθμολογικής κλίμακας Κλάδων, 
για τους Κλάδους ΠΕ Πληροφορικής ή ΠΕ Διοικητικού - Οι¬ 
κονομικού. 

• Μία (1) θέση προσωρινή του Κλάδου ΠΕ Μεταφραστών 
- Διερμηνέων που προήλθε από την εφαρμογή των διατά¬ 
ξεων του άρθρου 17 του Ν. 2527/97 στους βαθμούς Δ'-Α'. 
Η παραπάνω θέση θα καταργηθεί μόλις κενωθεί. 

2 ΚΑΤΗΓΟΡΙΑΤΕ 

- Κλάδος ΤΕ Διοικητικού - Λογιστικού, θέσεις δέκα πέντε 
(15) στους βαθμούς Δ'-Α'. 

- Κλάδος ΤΕ Πληροφορικής, θέσεις πέντε (5) στους βαθ¬ 
μούς Δ' - Α'. 

- Κλάδος ΤΕ Βιβλιοθηκονομίας, θέσεις δύο (2) στους 
βαθμούς Δ' - Α'. 

3. ΚΑΤΗΓΟΡΙΑ ΔΕ 

- Κλάδος ΔΕ Προσωπικού Η/Υ, θέσεις σαράντα (40) εκ 
των οποίων θέσεις τρεις (3) Ειδικότητας Προγραμματι¬ 
στών Η/Υ και θέσεις τριάντα επτά (37) Ειδικότητας Χειρι¬ 
στών Η/Υ στους βαθμούς Δ' - Α'. 

- Κλάδος ΔΕ Διοικητικών - Γραμματέων, θέσεις πενήντα 
έξη (56) στους βαθμούς Δ' - Α'. 

- Κλάδος ΔΕ Μεταφραστών - Διερμηνέων, Ειδικότητας 
Αγγλικής - Γερμανικής, θέση μία (1) στους βαθμούς Δ' - Α'. 

- Κλάδος ΔΕ Τεχνικός Οδηγού Οχημάτων, θέσεις δύο (2) 
στους βαθμούς Δ' - Α'. 

4. ΚΑΤΗΓΟΡΙΑ ΥΕ 

- Κλάδος ΥΕ Επιμελητών, θέσεις δέκα (10) στους βαθ¬ 
μούς Ε' - Β'. 

- Κλάδος ΥΕ Προσωπικού Καθαριότητας, θέσειςτρεις (3) 
στους βαθμούς Ε' - Β'. 

- Κλάδος ΥΕ Φυλάκων - Νυκτοφυλάκων, θέσειςτρεις (3) 
στους βαθμούς Ε' - Β'. 

5. Θέσεις δέκα έξη (16) του Κλάδου ΔΕ Διοικητικών - 
Γ ραμματέων μεταφέρονται στην περίπτωση που θα κενω¬ 
θούν κατά σειρά ως εξής: 


- Κλάδος ΠΕ Διοικητικού - Οικονομικού, θέσεις πέντε (5) 

- Κλάδος ΤΕ Διοικητικού - Λογιστικού, θέσεις πέντε (5) 

- Κλάδος ΤΕ Πληροφορικής, θέσεις τρεις (3) 

- Κλάδος ΔΕ Προσωπικού Η/Υ, Ειδικότητας Χειριστών 
Η/Υ, θέσειςτρεις (3). 

Άρθρο 5 

Προσωπικό με σχέση εργασίας ιδιωτικού δικαίου 
αορίστου χρόνου: 

1. Ειδικό επιστημονικό προσωπικό 

Ειδικοί επιστήμονες: θέσεις δέκα πέντε (15) των εξής ει¬ 
δικοτήτων: 

α) Οικονομολόγοι: θέσεις εννέα (9) με ειδική επιστημονι¬ 
κή εξειδίκευση σε θέματα βιομηχανίας ή εμπορίου (εσωτε¬ 
ρικού - εξωτερικού) ή Ευρωπαϊκής Ένωσης ή ΜαιΨθίίηρ ή 
οργάνωσης και διοίκησης επιχειρήσεων ή φορολογικών 
και φοροτεχνικών θεμάτων. 

β) Πληροφορικής: θέσεις τέσσερις (4) με ειδική επιστημο¬ 
νική εξειδίκευση σε θέματα πληροφορικής 30ΡΤΛΛ/ΑΒΕ. 

γ) Νομικής: θέσεις δύο (2) με ειδική επιστημονική εξειδί- 
κευση σε θέματα Βιομηχανικής Ιδιοκτησίας Κοινοτικού Δι¬ 
καίου Εμπορικού Μητρώου και συναφή. 

και τρεις (3) θέσεις προσωρινές που προήλθαν από την 
εφαρμογή του άρθρου 5 του Ν. 1476/1984. 

2 Προσόντα διορισμού ορίζονται τα προβλεπόμενα από 
το άρθρο 2 του Π.Δ. 50/2001 (ΦΕΚ39/Α). 

3. Δημοσιογράφοι: θέσεις δύο (2) 

Προσόντα διορισμού: Μέλη ΕΣΗΕΑ. 

Εκτων παραπάνω θέσεων δεν πληρείται αριθμός ίσος με 
τον αριθμό των υπηρετούντων σε προσωρινές θέσεις. 

Αρθρο 6 

Προσωπικό με σχέση έμμισθης εντολής 

Μία (1) θέση Δικηγόρου παρ’ Αρείω Πάγω προσλαμβα- 
νομένου κατά τις διατάξεις του Κώδικα Περί Δικηγόρων. 

Αρθρο 7 

Προσόντα διορισμού 

Προσόντα διορισμού σε θέσεις μόνιμου προσωπικού εί¬ 
ναι τα κατά κατηγορία και κλάδο προβλεπόμενα, από τις 
διατάξεις του Π.Δ. 50/2001. 

Γιατην Κατηγορία ΠΕ, απαιτείται επιπρόσθετο προσόν η 
άριστη γνώση μιας ξένης γλώσσας και κατά προτίμηση Αγ¬ 
γλικής ή Γαλλικής, καθώς επίσης και η χρήση Η/Υ. 

Για την Κατηγορία ΤΕ, απαιτείται επιπρόσθετο προσόν η 
πολύ καλή γνώση μιας ξένης γλώσσας και κατά προτίμηση 
Αγγλικής, καθώς επίσης και ο χειρισμός Η/Υ. 

Γ ιατην Κατηγορία ΔΕ, απαιτείται επιπρόσθετο προσόν η 
πολύ καλή γνώση μιας ξένης γλώσσας και κατά προτίμηση 
Αγγλικής, καθώς επίσης και ο χειρισμός Η/Υ. 

Άρθρο 8 
Προϊστάμενοι 

1. Της Γενικής Διεύθυνσης προΐσταται υπάλληλος του 
Κλάδου ΠΕ Διοικητικού - Οικονομικού. 

2. Των Διευθύνσεων Εμπορίου και Βιομηχανίας, Διεθνών 
Εμπορευματικών Σχέσεων και Διοικητικού - Οικονομικού, 
προΐστανται υπάλληλοιτου Κλάδου ΠΕ Διοικητικού - Οικο¬ 
νομικού. 

3. ΤηςΔ/νσης Μητρώων και Ανάπτυξης Πληροφοριακών 
Συστημάτων, προΐσταται υπάλληλος του Κλάδου ΠΕ Πλη¬ 
ροφορικής ή ΠΕ Διοικητικού - Οικονομικού. 

4. Των Τμημάτων, πλην του Τμήματος Πληροφορικής, 
προΐστανται υπάλληλοι του Κλάδου ΠΕ Διοικητικού - Οικο¬ 
νομικού και εφόσον δεν υπάρχουν υπάλληλοι του Κλάδου 
αυτού, υπάλληλοιτου Κλάδου ΤΕ Διοικητικού - Λογιστικού. 

5. Του Τμήματος Πληροφορικής, προΐσταται υπάλληλος 
του Κλάδου ΠΕ Πληροφορικής και εφόσον δεν υπάρχουν 
υπάλληλοι του Κλάδου αυτού, υπάλληλος του Κλάδου ΤΕ 
Πληροφορικής. 

6. Του Αυτοτελούς Γραφείου, προΐσταται υπάλληλο του 
Κλάδου ΠΕ Διοικητικού - Οικονομικού. 

Άρθρο 9 

Μεταβατικές Διατάξεις 

1. Οι κατά τη δημοσίευση του παρόντος υπηρετούντες 
τακτικοί υπάλληλοι κατατάσσονται αυτοδίκαια στις αντί¬ 
στοιχες κατά Κλάδους, κατηγορίες και σχέση εργασίας ορ¬ 
γανικές θέσεις που προβλέπονται στα άρθρα 4,5 και 7 του 
παρόντος. 

2. Από τις οργανικές θέσεις των μονίμων υπαλλήλων δεν 
πληρούται αριθμός ίσος με τους υπηρετούντες υπαλλή¬ 
λους σε προσωρινές θέσεις ή σε θέσεις που μετατράπηκαν 


σε προσωρινές σε εφαρμογή των διατάξεων των Ν. 
2527/97 και 1476/84, αντίστοιχης ειδικότητας. 

Άρθρο 10 

Από την έναρξη της ισχύος του παρόντος καταργείται: 

α. Το Π.Δ. 538/88 "Περί οργανώσεως των Υπηρεσιών του 
Εμπορικού και Βιομηχανικού Επιμελητηρίου του (ΕΒΕΑ). 

β. Κάθε άλλη σχετική διάταξη που ρυθμίζει άλλως τα της 
οργάνωσης των υπηρεσιών του Εμπορικού και Βιομηχανι¬ 
κού Επιμελητηρίου Αθηνών, καθώς και της διάρθρωσης 
των θέσεων του προσωπικού αυτού, καταργούνται με τη 
δημοσίευση του παρόντος Π.Δ/τος. 

Άρθρο 11 

Η ισχύςτου παρόντος αρχίζει από της δημοσιεύσεώςτου 
στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 


ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ ΤΟΥ Ε.Β.Ε.Α. 



ΔΙΑΚΡΙΣΗ ΘΕΣΕΩΝ ΜΟΝΙΜΟΥ ΚΑΙ ΕΙΔΙΚΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ ΕΚΠΑΙΔΕΥΣΗΣ ΚΑΙ ΚΛΑΔΟ 


















Ειδικό 

Προσωπικό 

Δήμο- 

ΣΥΝΟΛΟ 

ΟΡΓΑΝΙΚΕΣ ΜΟΝΑΔΕΣ 

ΠΕ 

ΠΕ 

ΠΕ 

ΤΕ 

ΤΕ 

ΤΕ 

ΔΕ 

ΔΕ 

ΔΕ 

ΔΕ 

ΔΕ 

ΥΕ 

ΥΕ 

ΥΕ 

Επιστημονικό 

με έμμισθη 

σιογρά- 

ΘΕΣΕΩΝ 


1 

2 

3 

1 

2 

3 

1 

2 

3 

4 

5 

1 

2 

3 

Προσωπικό 

εντολή 

φοι 

ΜΟΝΑΔΑ 

ΓΕΝΙΚΗ Δ/ΝΣΗ 

1 

















1 

Α' Δ/ΝΣΗ ΕΜΠΟΡΙΟΥ & ΒΙΟΜΗΧΑΝΙΑΣ 

1 

















1 

-Τμήμα Εμπορίου 

4 



1 



2 

2 







Οικ. 2 



11 

-Τμήμα Βιομηχανίας 

4 






2 

2 







Οικ. 2 



10 

-Τμήμα Εξυπηρέτησης Μελών και 

Παροχής Υπηρεσιών 

4 






5 

2 










11 

-Τμήμα Δημοσίων Σχέσεων και Εκδόσεων 

3 





2 

2 

2 










9 

Β' Δ/ΝΣΗ ΔΙΕΘΝΩΝ ΕΜΠΟΡΙΚΩΝ 

1 

















1 

ΣΧΕΣΕΩΝ 



















-Τμήμα Διεθνών Σχέσεων 

5 



1 



4 

2 

1 

1 





Οικ. 2 



16 

-Τμήμα Ευρωπαϊκών Υποθέσεων 

5 


1 

1 



4 

2 







Οικ.2 + Νομ.1 



16 

-Τμήμα Προγραμμάτων και Κατάρτισης 

5 



1 



6 

2 







Οικ. 2 



16 

-Τμήμα Διαιτησιών 

2 






3 

1 










6 

Γ Δ/ΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1 

















1 

-Τμήμα Διοίκησης Προσωπικού 

4 



1 



4 

3 

1 



10 

3 

3 




29 

-Τμήμα Οικονομικής Διοίκησης 

5 



2 

1 


3 

2 







1 



14 

-Τμήμα Προμηθειών 

3 






3 

2 










8 

-Τμήμα Οργάνων Διοίκησης 

3 






4 

3 

1 


2 




Νομ.Ι+Οικ.1 



15 

-Τμήμα Ταμείου 

1 






6 











7 

Δ' Δ/ΝΣΗ ΜΗΤΡΩΩΝ ΚΑΙ ΑΝΑΠΤΥΞΗΣ 

• 


















ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ 



















-Τμήμα Μητρώου 

12 



5 

2 


3 

14 










36 

-Τμήμα Ειδικών Μητρώων 

2 



2 



2 











6 

-Τμήμα Ανάπτυξης και Υποστήριξης 
Πληροφοριακών Συστημάτων 


10 



2 










Πληρ. 4 



16 

Ε ΑΥΤΟΤΕΛΕΣ ΓΡΑΦΕΙΟ (υπαγόμενο 
στον Πρόεδρο του Δ.Σ.) 



















-Γραφείο Τύπου 

1 



1 




1 









2 

5 

ΣΥΝΟΛΟ ΘΕΣΕΩΝ ΚΑΤΑ ΚΛΑΔΟ 

53 

235 


• Μία (1) θέση από τους Κλάδους ΠΕ Πληροφορικής ή ΠΕ Διοικητικού-Οικονομικού 
·· Μία (1) θέση δικηγόρου παρ’ Αρείω Πάγω 


Αθήνα, 25 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚ. ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Σ. ΜΠΕΝΟΣ 

ΑΝΑΠΤΥΞΗΣ 

X. ΘΕΟΔΩΡΟΥ 
-♦- 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 266 
Αύξηση του μετοχικού κεφαλαίου του Ν.Π.Ι.Δ. «ΕΤΑΙΡΕΙΑ 
ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΑΡΙΣΤΟ- 
ΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 3 παρ. 7και50παρ. ΙτουΝ. 1268/82 (Α'87) 


β. Του άρθρου 70 παρ. 12 του Ν. 1566/85 «Δομή και λει¬ 
τουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις» (Α' 67). 
γ. Του άρθρου 15παρ.2εδάφιοθτου Ν. 2817/2000 (Α'78). 
δ. Του άρθρου 29Ατου Ν. 1558/85 (Α'37), όπως αυτόπρο- 
σετέθη με το άρθρο 27 του Ν. 2081/192 (Α' 154) και αντικα- 
ταστάθηκε με το άρθρο 1 παρ. 2ατου Ν. 2469/97 (Α’ 38). 

ε. Του άρθρου 11 παρ. Ια και β και 12 παρ. 1 του Ν. 2842/ 
2000 (Α' 207). 

στ. Του άρθρου 17παρ. 1 και3του Π.Δ. 349/94 (Α' 186). 
2. Την απόφαση της Συγκλήτου του Αριστοτελείου Πάνε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πιστημίου Θεσσαλονίκης ενεργούσα, ως Γενική Συνέλευ¬ 
ση της Εταιρείας συνεδρίαση 8η (30.8.2001). 

3. Το γεγονός ότι δεν γνωμοδότησε το Συμβούλιο Ανώτατης 
Παιδείας αν και ζητήθηκε η γνώμη του με το 12846/Β1 /7.3.2002 
έγγραφο του Υπουργείου Εθνικής Παιδείας και Θρησκευμά¬ 
των και ότι έχει παρέλθει άπρακτη η προθεσμία που ορίζουν οι 
διατάξεις του άρθρου 50 παρ. 3του Ν. 1268/82. 

4. Το γεγονός ότι δεν έχουν υλοποιηθεί οι διατάξεις του 
άρθρου 41 παρ. 7 εδ. ατού Ν. 2413/96 (Α' 124) «Η Ελληνι¬ 
κή παιδεία στο εξωτερικό, η διαπολιτισμική εκπαίδευση και 
άλλες διατάξεις». 

5. Το γεγονός ότι από τις διατάξεις του παρόντος δια¬ 
τάγματος, προκαλείται εφάπαξ δαπάνη ποσού 1305,94 ΕΥ¬ 
ΡΩ (445.000 δρχ.), η οποία καλύπτεται από καθαρά έσοδα 
της Εταιρείας. 

6. Την 355/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1 

1. Εγκρίνεται η αύξηση κατά 1305,94 ΕΥΡΩ (445.000 
δρχ.), του μετοχικού κεφαλαίου της «ΕΤΑΙΡΕΙΑΣ ΑΞΙΟΠΟΙ¬ 
ΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΑΡΙΣΤΟΤΕΛΕΙΟΥ ΠΑ¬ 
ΝΕΠΙΣΤΗΜΙΟΥ ΘΕΣΣΑΛΟΝΙΚΗΣ» που αποφασίστηκε από 
τη Σύγκλητο του Ιδρύματος ενεργούσα ως Γενική Συνέλευ¬ 
ση της Εταιρείας (συνεδρίαση 8η/30.8.2001). 

2. Με την αύξηση που ορίζεται στην προηγούμενη παρά¬ 
γραφο, το μετοχικό κεφάλαιο ανέρχεται συνολικά στο ποσό 
των 60.000 ΕΥΡΩ, τροποποιουμένων ως προς το σημείο αυτό 
τωνδιατάξεωντου άρθρου 1 παρ. 2του Π.Δ. 243/2000 (Α' 206). 

3. Το μετοχικό κεφάλαιο όπως διαμορφώνεται μετά την 
αύξηση της παρ. 1 του παρόντος εκφράζεται με μία (1) με¬ 
τοχή που είναι ονομαστική και αδιαίρετη και ανήκει εξ ολο¬ 
κλήρου στο Αριστοτέλειο Πανεπιστήμιο Θεσσαλονίκης. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 30 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

Τροποποίηση διατάξεωντου Β.Δ. 2/16.5.1959 (Α' 89) και 
του Π.Δ. 9/1989 (Α'3). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 παρ. 1 περίπτ. 4 του Ν. 


248/1914 «Περί οργανώσεως της Ζωοτεχνικής και Κτηνια¬ 
τρικής Υπηρεσίας» (Α' 110), το οποίο προστέθηκε με το άρ¬ 
θρο μόνο του Α.Ν. της 23/24 Ιανουάριου 1936 (Α'47). 

2. Την 399580/30.10.2001 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και Φώ¬ 
τη Χατζημιχάλη» (Β' 1479). 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και κυβερνητικά όργανα» (Α' 137) το οποίο προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε από το άρθρο 1 παρ. 2 α του Ν. 2469/ 
1997 (Α'38). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

5. Την 406/2002 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Γεωργίας, 
αποφασίζουμε: 

Αρθρο 1 

Οι διατάξεις των άρθρων 1,2, 3, 4, 5, 6, 7, 8, 9, 10, 11, 12 
παράγραφοι 1,2,3,4 και 5,13 και 15του 2/16.5.1959 Β. Δια¬ 
τάγματος «περί κτηνιατρικού υγειονομικού ελέγχου του 
γάλακτος» (Α' 89), καταργούνται. 

Αρθρο 2 

1. Οι διατάξεις του άρθρου 3 παράγραφοι 1,2,3, 4, 5, 6, 
9, 10, 11, 12, 13, 15, 18, 19,20 και 21 του Π.Δ. 9/1989 (Α'3) 
«Καθορισμός μικροβιολογικών σταθεροτύπων σε ορισμέ¬ 
να τρόφιμα ζωικής προέλευσης», καταργούνται. 

Οι παράγραφοι 7, 8 και 22 του ίδιου άρθρου εξακολου¬ 
θούν να ισχύουν. 

2. Οι παράγραφοι 14, 16 και 17 του άρθρου 3 του Π.Δ. 
9/1989 αντικαθίστανται ως ακολούθως: 

«14. Βούτυρο: Ζύμες και Μύκητες: < 100/9 προϊόντος» 
(κατά την παραγωγή) 

Δοκιμή Φωσφατάσης: Αρνητική (-) 

«16. Γιαούρτι: Ζύμες και Μύκητες: <50/9 προϊόντος» 
(κατά την παραγωγή) 

«17. Γ ιαούρτι στραγγιστή σακούλας: < 200/9 προϊόντος» 
Ζύμες και Μύκητες 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει τριάντα (30) 
ημέρες μετά τη δημοσίευσή του στην Εφημερίδα της Κυ¬ 
βερνήσεως. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Σεπτεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

Φ. ΧΑΤΖΗΜΙΧΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




